Кочышчы

Ко́чышчы. Сустракаецца таксама варыянт Ко́чышча, н. (, ) — аграгарадок у Ельскім раёне Гомельскай вобласці, каля меліярацыйных каналаў, у тым ліку канавы Шыра. Адміністрацыйны цэнтр Качышчанскага сельсавета. Насельніцтва 450 чал. (2004). Знаходзяцца за 20 км на паўднёвы захад ад горада і чыгуначнай станцыі Ельск (лінія Калінкавічы — Оўруч), за 197 км ад Гомеля; на аўтамабільнай дарозе Старое Высокае — Ельск.

 Гісторыя 
Упершыню Кочышчы згадваюцца ў XVI ст. як сяло Мазырскага павета Менскага ваяводства. Паселішча значыцца ў попісе войска Вялікага Княства Літоўскага (1567).

У выніку другога падзелу Рэчы Паспалітай (1793) Кочышчы апынуліся ў складзе Расійскай імперыі, у Мазырскім павеце Мінскай губерні. У вёсцы дзейнічала драўляная царква. Паводле вынікаў перапісу (1897) у Кочышчах дзейнічала царква, працавалі школа і крама. У 1908 вёска ўваходзіла ў склад Скараднянскай воласці. У 1917 тут адкрылася школа.

 Насельніцтва 
 XVIII стагоддзе: 1795 — 41 двор, 200 жыхароў
 XIX стагоддзе: 1816 — 54 двары; 1885 — 56 двароў, 336 жыхароў; 1897 — 608 жыхароў (паводле перапісу)
 XX стагоддзе: 1908 — 118 двароў, 670 жыхароў; 1917 — 725 жыхароў; 1924 — 1010 жыхароў; 1940 — 135 двароў; 1959 — 408 жыхароў (паводле перапісу), 1998 год — 178 двароў, 474 жыхары
 XXI стагоддзе: 2004 — 176 гаспадарак, 450 жыхароў

 Памятныя мясціны 
 Брацкая магіла партызан.
 Брацкая магіла савецкіх воінаў і партызан.

 Вядомыя асобы 
 Кацярына Дзям’янаўна Семянюк (1922 — ?) — беларускі педагог, удзельніца партызанскага руху. Заслужаная настаўніца Беларускай ССР.

 Літаратура 

  — С. 440.

 Спасылкі 

Катэгорыя:Качышчанскі сельсавет
Катэгорыя:Населеныя пункты Ельскага раёна